Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 150/15/6603	Brezno, 3.7.2015
EEČ : 2-46-59-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od mesiaca január 2015 až doposiaľ si neplnila riadne svoju povinnosť prispievať na výživu maloletej dcéry XXXXX, nar. XXXXX, trvale bytom XXXXX, XXXXX, ktorá jej bola určená rozsudkom Okresného súdu XXXXX sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého bola zaviazaná prispievať na jej výživu sumou vo výške 70,- € mesačne, vždy do 15. dňa v mesiaci vopred k rukám otca maloletej XXXXX, trvale bytom XXXXX, XXXXX, v dôsledku čoho nezaplatila na výživnom XXXXX za uvedené obdobie sumu vo výške 420,- €, ktorú však dňa 20.06.2015 v celom rozsahu uhradila,

	lebo zanikla trestnosť činu.

Odôvodnenie:
	Poverený príslušník OO PZ XXXXX v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mala dopustiť na tom skutkovom základe, že

	v období od mesiaca január 2015 až doposiaľ si neplnila riadne svoju povinnosť prispievať na výživu maloletej dcéry XXXXX, nar. XXXXX, trvale bytom XXXXX, XXXXX, ktorá jej bola určená rozsudkom Okresného súdu XXXXX sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého bola zaviazaná prispievať na jej výživu sumou vo výške 70,- € mesačne, vždy do 15. dňa v mesiaci vopred k rukám otca maloletej XXXXX, trvale bytom XXXXX, XXXXX, v dôsledku čoho nezaplatila na výživnom XXXXX za uvedené obdobie sumu vo výške 420,- €, ktorú však dňa 20.06.2015 v celom rozsahu uhradila.

	Obvinená XXXXX sa v prípravnom konaní po zákonnom poučení ku skutku, ktorý sa jej kládol za vinu, priznala, pričom uviedla, že je pravda, že od nového roku 2015 si vyživovaciu povinnosť voči svojej dcére XXXXX neplnila, nakoľko bola bez peňazí. Vie, že o dcéru je riadne postarané a netrpí hmotnou núdzou, nakoľko jej bývalý partner XXXXX pracuje v XXXXX a postará sa o ňu. Dňa 20.06.2015 vyplatila XXXXX celú sumu nezaplateného výživného vo výške 420,- €, o čom predložila aj doklad - kópiu poštovej poukážky.  

	V priebehu skráteného vyšetrovania bol k veci vypočutý svedok- poškodený XXXXX, ktorý uviedol, že jeho bývalá partnerka XXXXX si prestala plniť vyživovaciu povinnosť na dcéru XXXXX vo výške 70,- € mesačne v mesiaci január 2015. Naposledy zaplatila v decembri 2014 sumu 70,- € ako výživné za tento mesiac. V dôsledku neplatenia výživného mu k mesiacu máj 2015 nezaplatila na výživnom sumu vo výške 350,- €. Jeho dcéra XXXXX núdzou netrpela, nakoľko sa jej snaží zabezpečiť všetko, čo potrebuje.  

	Do vyšetrovacieho spisu bol zabezpečený aj doklad o tom, že XXXXX si splnila svoju povinnosť a uhradila nezaplatené výživné do mesiaca jún 2015 vrátane v celom rozsahu, teda vo výške 420,- €.  

	Ďalej boli do vyšetrovacieho spisu zabezpečené ďalšie listinné dôkazy, a to okrem iného rozsudok XXXXX č.k. XXXXX zo dňa  XXXXX, právoplatný XXXXX, zápisnica o trestnom oznámení XXXXX, kópia poštovej poukážky, potvrdenia a správy ÚPSVaR XXXXX o tom, že XXXXX je evidovaná ako uchádzačka o zamestnanie v období, ktoré je predmetom trestného stíhania od 09.03.2015 a že v tomto období jej nebola poskytovaná dávka v hmotnej núdzi, ďalej správa sociálnej poisťovne s prílohou k predchádzajúcim zamestnaniam XXXXX ako aj správy z OÚ XXXXX o tom, že nie je vedená v živnostenskom registri a že nie je vlastníčkou žiadnych nehnuteľností, správa o tom, že nie je vlastníčkou ani držiteľkou žiadneho motorového vozidla, ktoré preukazujú zistený skutkový stav.
	
	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. a) Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvinenej XXXXX došlo k splneniu podmienok v zmysle § 86 písm. a) Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Juraj Polakovič
prokurátor